Agatha All Along

Agatha All Along on yhdysvaltalainen Jac Schaefferin luoma Disney+-suoratoistopalveluun julkaistu supersankarisarja, joka perustuu Marvel Comicsin sarjakuvahahmoon Agatha Harkness. Se on spin-off Disney+-sarjalle WandaVision (2021), Marvel Cinematic Universen (MCU) yhdestoista Marvel Studiosin tuottama ja ensimmäinen ”Marvel Television”-nimikkeellä julkaistu televisiosarja, jakaen tarinallisen jatkumonsa elokuvien ja muiden televisiosarjojen kanssa. Schaeffer toimii sarjan showrunnerina ja johtaa myös sarjan ohjaajien tiimiä.

Kathryn Hahn palaa WandaVisionista esittämään Agatha Harknessia. Sarjassa näyttelevät myös Joe Locke, Sasheer Zamata, Ali Ahn, Okwui Okpokwasili, Evan Peters, Maria Dizzia, Paul Adelstein, Miles Gutierrez-Riley, Debra Jo Rupp, Patti LuPone ja Aubrey Plaza. Sarjan kehitystyö alkoi lokakuussa 2021, kun Schaeffer ja Hahn kiinnitettiin mukaan projektiin. Vuoden 2023 alussa paljastettiin, että Schaeffer myös ohjaa sarjan yhdessä Gandja Monteiron ja Rachel Goldbergin kanssa. Kuvaukset alkoivat tammikuussa 2023, ja ne saatiin päätökseen toukokuussa 2023. Monien WandaVisionista tuttujen näyttelijöiden sekä tuotantoryhmän jäsenten paljastettiin palaavan työstämään tätä sarjaa. Sarja tunnettiin tuotannon aikana useilla nimillä, mikä paljastui myöhemmin osaksi sarjan markkinointistrategiaa, ennen kuin toukokuussa 2024 paljastettiin, että sarjan lopullinen nimi olisi Agatha All Along (viitaten samannimiseen lauluun WandaVisionista).

Agatha All Along koostuu yhdeksästä jaksosta, jotka julkaistiin Disney+:aan osana MCU:n viidettä vaihetta 18. syyskuuta – 30. lokakuuta 2024. Sarjan sai positiivisen vastaanoton, kriitikoiden ylistäessä erityisesti Hahnin roolisuoritusta, mistä Hahn sai myös Golden Globe-ehdokkuuden.

 Juoni
Muistinsa ja voimansa menettänyt Agatha Harkness on elänyt viimeiset kolme vuotta Westview’ssä, New Jerseyssä. Eräänä päivänä hän saa muistonsa takaisin ja kohtaa salaperäisen goottiteinin, jonka avulla hän muodostaa oman noitapiirin ja pyrkii suoriutumaan legendaarisen Noitien tien kokeista saadakseen voimansa takaisin.

 Näyttelijät 
 Päärooleissa 

 Sivurooleissa 

 Vierailevat 

 Jaksot 

|}

 Tuotanto 
 Kehitys 
Elokuussa 2019 The Walt Disney Companyn D23 Expo -messuilla paljastettiin, että Kathryn Hahn näyttelee hahmoa nimeltä Agnes, Wanda Maximoffin ja Visionin naapuria Marvel Studiosin Disney+-sarjassa WandaVision (2021). Sarjan seitsemännessä jaksossa paljastui, että ”Agnes” oli oikeasti Marvel Comicsin sarjakuvista tuttu hahmo Agatha Harkness. Toukokuussa 2021 WandaVisionin pääkäsikirjoittaja Jac Schaeffer käsikirjoitti kolmen vuoden sopimuksen Marvel Studiosin kanssa muiden Disney+-sarjojen toteuttamista. Lokakuussa raportoitiin, että WandaVisionille oli kehitteillä Harknessiin keskittyvä musta komedia -tyylinen spin-off-sarja, jonka pääkäsikirjoittajaksi ja vastaavaksi tuottajaksi Schaeffer palaisi. Hahnin paluu rooliinsa oli osa suurempaa sopimusta, jonka hän oli tehnyt Marvel Studiosin kanssa ja jonka mukaan hahmo tulisi esiintymään muissakin Disney+-sarjoissa ja -elokuvissa.

Sarja julkistettiin virallisesti marraskuussa 2021. Ja vuotta myöhemmin, Schaeffer paljastettiin myös yhdeksi sarjan ohjaajista, ja joulukuussa 2022, myös Gandja Monteiron paljastettiin ohjaavan osan sarjan jaksoista. Tammikuussa 2023 paljastettiin, että Rachel Goldberg liittyy myös sarjan ohjaajiin. Kukin ohjasi kolme sarjan jaksoista, Schaefferin ohjatessa sarjan ensimmäinen jakso. Lokakuussa 2023, Marvel Studios päätti tehdä muutoksia televisiosarjoja koskeviin suunnitelmiinsa, alkaen palkata perinteisiä showrunnereita pääkäsikirjoittajien sijaan; Schaeffer kreditoitiin heinäkuuta 2024 sarjan showrunnerina. Feige, Louis D’Esposito, Brad Winderbaum ja Mary Livanos toimivat sarjan vastaavina tuottajina. Sarja tulisi myös olemaan Marvel Studiosin ensimmäinen ”Marvel Television”-nimikkeellä brändätty sarja. Agatha All Alongin on tarkoitus olla toinen osa trilogiaa, jonka se muodostaa yhdessä WandaVisionin ja VisionQuestin (2026) kanssa.

 Sarjan nimi 
Sarja julkistettiin alun perin nimellä Agatha: House of Harkness. Se uudelleennimettiin Agatha: Coven of Chaosiksi heinäkuussa 2022. Syyskuussa 2023 sarja uudelleennimettiin jälleen kerran, muotoon Agatha: Darkhold Diaries. Varietyn Adam B. Vary raportoi, että lukuisat muutokset sarjan nimeen eivät johtuneet Marvel Studiosin päättämättömyydestä, vaan vihjailua siitä, että sarjan päähenkilö sortuisi jälleen kerran ”vanhoihin kieroilutemppuihinsa”, ja että sarjan varsinainen nimi saattaisi todellisuudessa olla vain Agatha. Sekä Yhdysvaltain tekijänoikeustoimisto että Disney+:n viralliset sivut kutsuivat sarjaa ainoastaan nimellä Agatha.

Toukokuussa 2024, Marvel Studios paljasti Twitterissä sarjan uuden logon nimellä Agatha: The Lying Witch with Great Wardrobe, mutta poisti julkaisun pian sen jälkeen. Gizmodon Germain Lussier epäili julkaisua joko vitsiksi tai virheeksi, ja huomautti sen olevan viittaus C. S. Lewisin romaanin Velho ja leijona (1950) englanninkieliseen nimeen The Lion, the Witch and the Wardrobe. Hän piti sitä huonoimpana valintana sarjan nimeksi, vaikka se kuvailikin Agathan hahmoa osuvasti, ja ihmetteli sitä, miksi sarjalla oli tuotannon aikana ollut niin monta nimeä. Hänen omasta mielestään paras valinta sarjan nimeksi olisi Agatha All Along, viitaten samannimiseen lauluun WandaVisionista. Seuraavana päivänä, Disney paljasti sarjan ennakkoesittelyssä, että Agatha All Along todella olisi sarjan virallinen nimi.

 Käsikirjoitus 
Sarjan muina käsikirjoittajina toimivat Schaefferin ohella Laura Donney, Cameron Squires, Giovanna Sarquis, Laura Monti, Jason Rostovsky, Gia King ja Peter Cameron. Squires, Cameron ja Donney ovat aiemmin käsikirjoittaneet jaksoja WandaVisioniin, kuten myös Megan McDonnell, joka toimii sekä sarjan konsultoivana tuottajana.

 Roolijako 
Hahnin odotettiin palaavan rooliinsa, kun sarjan paljastettiin olevan kehitteillä, ja asia vahvistui kuukautta myöhemmin, kun sarja virallisesti julkistettiin. Emma Caulfield Ford paljasti lokakuussa 2022 palaavansa WandaVisionista näyttelemään Sarah Proctoria. Marraskuussa sarjan näyttelijöihin liittyivät myös Joe Locke, Aubrey Plaza, Ali Ahn, Maria Dizzia ja Sasheer Zamata. Locken raportoitiin olevan yksi sarjan miespuolisista päähenkilöistä, kun taas Plazan hahmon raportoitiin olevan yksi sarjan roistoista, ja Ahnin sekä Dizzian hahmojen sanottiin olevan noitia. Seuraavan kuukauden aikana Patti LuPone liittyi sarjaan näyttelemään myös yhtä noitahahmoa.

Tammikuussa 2023 Debra Jo Ruppin, David Paytonin, David Lengelin, Asif Alin, Amos Glickin, Brian Brightmanin ja Kate Forbesin paljastettiin palaavan WandaVisionista näyttelemään Sharon Davisia, John Collinsia, Harold Proctoria, Abilash Tandonia, pizzalähettiä, šeriffi Milleriä sekä Agathan äitiä Evanora Harknessia. Lisäksi Miles Gutierrez-Riley ja Okwui Okpokwasili liittyivät myös näyttelijöiksi sarjaan.

 Kuvaukset 
Kuvaukset alkoivat 17. tammikuuta 2023, Trilith Studiosin tiloissa, Atlantassa. Schaefferin, Monteiron ja Goldbergn ohjatessa sarjan jaksot, ja Caleb Heymannin, Jon Cheman sekä Isiah Donté Leen toimiessa kuvaajina. Hollywoodin käsikirjoittajien lakon 2023 ei odotettu vaikuttavan Agatha All Alongin tuotantoon. Sen sijaan Marvel Studios suunnitteli kuvaavansa varsinaisten kuvausten aikana sen mitä voi, ja tekisi tarvittavat muutokset käsikirjoituksiin vasta uudelleenkuvausten aikana. Kuvaukset saatiin päätökseen 28. toukokuuta.

 Musiikki 
Tammikuussa 2023 Hahn vihjaili, että sarjassa tulisi olemaan muutamia alkuperäisiä lauluja, kuten WandaVisionissa kuultu ”Agatha All Along”. Maaliskuussa WandaVisionin säveltäjänä toiminut Christophe Beck paljasti, että tulisi säveltämään myös tämän sarjan musiikin. Seuraavan kuukauden aikana, Kristen Anderson-Lopezin ja Robert Lopezin paljastettiin kirjoittaneen lauluja sarjaa varten. Hahn toimii joidenkin laulujen laulajana, muiden noitanäyttelijöiden sekä LuPonen toimiessa taustalaulajina. Schaeffer halusi työskennellä yhdessä säveltäjien kanssa keksiäkseen keinon saada heidän ideoimansa laulut sopimaan sarjan tarinankerrontaan. Yksi näistä lauluista, ”The Ballad of the Witches’ Road” (), oli sarjan tarinassa muinainen sävel, jonka kaikki noidat tunsivat. Syyskuussa 2024, Michael Paraskevasin paljastettiin osallistuneen Beckin ohella sarjan säveltämiseen, kuten aiemmin Hawkeyen (2021) kanssa.

Hollywood Records julkaisi 19. syyskuuta single-albumin nimeltä Songs from Marvel Television’s Agatha All Along (Episodes 1 & 2), joka sisälsi kaksi versiota ”The Ballad of the Witches’ Road” -kappaleesta. Ensimmäinen oli Matthew Mawfieldin esittämä ja sarjan ensimmäisessä jaksossa kuultu ”The Ballad of the Witches' Road (True Crime Version)”, kun taas toinen oli toisessa jaksossa kuultu ”The Ballad of the Witches’ Road (Sacred Chant Version)”. Samana päivänä julkaistiin myös singlenä myös ”Agatha's Theme”, jonka Beck ja Paraskevasolivat säveltäneet sarjan teemamusiikiksi. 3. lokakuuta julkaistiin, Songs from Agatha All Along (Episode 4), johon sisältyivät Seomoon Talkin esittämä cover-versio ”The Ballad of the Witches’ Road (Lorna Wu’s Version)” sekä sarjan näyttelijöiden esittämä 1970-tyylinen rockmusiikkia muistuttava cover-versio. 17. lokakuuta julkaistiin singlenä sarjan päätösjaksossa kuultu indie pop -yhtye Japanese Breakfastin esittämä cover-versio.

Marvel Music ja Hollywood Records julkaisivat Beckin ja Paraskevasin sävellykset sisältävän soundtrack-albumin digitaalisesti kahdessa osassa. Viiden ensimmäisen jakson sävellykset sisältävä albumi julkaistiin 11. lokakuuta 2024, kun taas neljän viimeisen jakson sävellykset sisältävä albumi julkaistiin  1. marraskuuta 2024. Kaikki ”The Ballad of the Witches’ Roadin” coverit sekä muutaman valikoidun sävellyksen sisältävä vinyylilevy julkaistiin 30. lokakuuta 2024.

 Julkaisu 
Agatha All Along koostuu yhdeksästä jaksosta, joista kaksi ensimmäistä julkaistiin Disney+:aan 18. syyskuuta 2024. Sarjan seuraavat jaksot tullaan julkaisemaan yksitellen joka keskiviikko, mutta kahdeksas jakso ja päätösjakso julkaistiin molemmat 30. lokakuuta 2024. Suomessa jaksot ilmestyivät joka keskiviikko klo 10 paikallista aikaa 19. syyskuuta 2024 alkaen. Sarja oli alun perin tarkoitus julkaista syksyllä 2023. mutta helmikuussa 2023, Disney ja Marvel Studios alkoivat uudelleenarvioida sisältönsä julkaisuaikatauluja, jolloin Secret Invasionia ja Lokin toista tuotantokautta pidettiin ainoina varmoina julkaisuina vuodelle 2023. Sarja on osa MCU:n viidettä vaihetta.

 Tulevaisuus 
Agatha All Alongn suunniteltiin olevan toinen osa trilogiaa, jonka se muodosti yhdessä WandaVision sekä VisionQuestin (2026) kanssa. Hahn ilmaisi halunsa palata rooliinsa, sanoen ”Luulen, että kaikki olisivat innoissaan, jos saisivat palata rooleihinsa [...] missä tahansa kapasiteetissa." Helmikuussa 2025, Winderbaum sanoi Marvel Studiosin halunneen tehdä Agatha All Alongille toisen tuotantokauden, mutta päättäneen asettaa vahvan tarinan keksimisen nopeutetun tuotantoprosessin edelle.

 Huomioita 

 Lähteet 

Aiheesta muualla

Sarjan traileri YouTubessa 

Luokka:2020-luvun yhdysvaltalaiset komediasarjat
Luokka:Disney+-alkuperäissarjat
Luokka:Marvel Cinematic Universen viidennen vaiheen televisiosarjat
Luokka:Marvel Studiosin televisiosarjat